Uznesenie Okresného súdu Prievidza sp. zn. 15Er/418/2012 z 16. 12. 2025

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15Er/418/2012 3812202282 16. 12. 2025 JUDr. Eva Kiššová ECLI:SK:OSPD:2025:3812202282.2
Uznesenie Okresný súd Prievidza v exekučnej veci oprávneného: 1/ A. B. C., D. E., nar. XX.XX.XXXX, trvale bytom F. XXX/XX, XXX XX F., 2/ D. E., nar. XX.XX.XXXX trvale bytom G. XXX/XX, XXX XX C. proti povinnému: D. E., nar. XX.XX.XXXX, trvale bytom E. XXX/X, XXX XX H., o vymoženie zameškaného a bežného výživného, takto rozhodol: Súd zastavuje exekúciu v časti vymáhania zameškaného a bežného výživného v prospech oprávneného v 1.) rade. odôvodnenie: 1. Zákonná zástupkyňa oprávnených sa návrhom doručeným súdnemu exekútorovi dňa 01.02.2012 domáhala proti povinnému vykonania exekúcie o vymoženie zameškaného a bežného výživného na základe rozsudku Okresného súdu Prievidza č. 13P/485/2010-34 zo dňa 07.12.2010. Na vykonanie exekúcie bol tunajším súdom poverený súdny exekútor JUDr. René Matuška dňa 06.03.2012. 2. Dňa 01.12.2025 doručila oprávnená v 1.) rade návrh na úplne zastavenie exekúcie podľa § 57 ods. 1 písm. c) Exekučného poriadku. 3. Podľa § 58 ods. 1 Exekučného poriadku v znení účinnom do 31.03.2017, exekúciu zastaví súd na návrh alebo aj bez návrhu. 4. Podľa § 57 ods. 1 písm. c) Exekučného poriadku v znení účinnom do 31.03.2017 exekúciu súd zastaví, ak zastavenie exekúcie navrhol ten, kto navrhol jej vykonanie. 5. Podľa § 57 ods. 3 zák. č. 233/1995 Z.z. v znení účinnom do 31.03.2017, ak sa exekúcie týka niektorý z dôvodov zastavenia len z časti alebo ak sa exekúcia vykonala v širšom rozsahu, než stačí na uspokojenie oprávneného, exekúcia sa zastaví len čiastočne. 6. Vzhľadom na to, že oprávnená v 1.) rade navrhla úplne zastavenie exekúcie a súd je povinný rešpektovať jej dispozičné právo v ktoromkoľvek štádiu exekučného konania, s poukazom na vyššie citované ustanovenia, exekúciu súd v tejto časti zastavil. Poučenie: Proti tomuto uzneseniu nie je prípustné odvolanie (§ 355 ods. 2 CSP v spojení § 58 ods.5 Exekučného poriadku v znení účinnom do 31.03.2017).

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3812202282.2 (dáta aktuálne k 13. 11. 2026). Záväzné je znenie zverejnené súdom.




